ORDE do 12 de decembro de 1997 pola que se desenvolve o Decreto 347/1997, do 10 de decembro, polo que se establece a estructura orgánica da Xunta de Galicia, en materia de xestión de créditos orzamentarios.
CONSELLERÍA DE ECONOMÍA E FACENDA — I. DISPOSICIÓNS XERAIS — 17/12/1997

A aprobación da nova estructura orgánica da Xunta de Galicia polo Decreto 347/1997, do 10 de decembro, desenvolvido polos decretos 350 e 351/1997, do 10 de decembro, fai necesario adaptar parcialmente o marco de titularidade da xestión establecido no orzamento da Comunidade Autónoma para 1997. Os criterios utilizados responden a razóns de identificación competencial, aínda que nalgún caso obedecen a motivos estrictamente operativos, de xeito que a execución dos créditos e dos expedientes que dela se deriva non resulten afectados. Por outra banda, tívose en conta que a peculiaridade representada polo escaso período de tempo que resta ata a finalización do actual exercicio fai aconsellable non modifica-la estructura dos códigos orzamentarios.
Na súa virtude, e conforme a facultade conferida pola disposición derradeira primeira da Lei 11/1996, do 30 de decembro, e a disposición derradeira primeira do Decreto 351/1997, do 10 de decembro, polo que se fixa a estructura orgánica dos departamentos da Xunta de Galicia,
DISPOÑO:
Artigo 1º
Un.-Os créditos recollidos no estado de gastos do orzamento da Comunidade Autónoma para 1997, cos códigos que se detallan a seguir, serán xestionados polas consellerías que se indican.
Código de
sección
Servicio
Programa
Consellería
04
05
651A
Cultura, Comunicación Social e
Turismo
04
06
231A
Xustiza, Interior e Relacións
Laboarais
04
06
342A
Medio Ambiente
04
07
121A
Medio AMbiente
07
05
431A
Presidencia e Administración
Pública
09
04
342A
Medio Ambiente
09
04
422A
Medio Ambiente
09
04
614A
Medio Ambiente
Dous.-A xestión dos restantes créditos do orzamento de gastos para 1997, asignados a seccións de carácter administrativo, levarana a cabo as consellerías integradas na nova estructura de acordo coa seguinte táboa de equivalencias:
Sección
Consellería
04
Presidencia e Administración Pública
05
Economía e Facenda
06
Política Territorial, Obras Públicas e Vivenda
07
Educación e Ordenación Universitaria
08
Industria e Comercio
09
Agricultura, Gandería e Política Agroalimentaria
10
Cultura, Comunicación Social e Turismo
11
Sanidade e Servicios Sociais
12
Pesca, Marisqueo e Acuicultura
13
Xustiza, Interior e Relacións Laborais
14
Familia e Promoción do Emprego, Muller e Xuventude
15
Medio Ambiente
Tres.-O criterio establecido nos apartados precedentes será tamén aplicable á xestión dos créditos incorporados ó orzamento de 1997 procedentes de exercicios anteriores.
Artigo 2º
A codificación do orzamento de gastos para 1997 mantense invariable. En tal sentido a expedición de documentos de xestión orzamentaria e a súa posterior contabilización continuará realizándose de acordo coas mesmas claves utilizadas no momento da entrada en vigor do Decreto 347/1997, do 10 de decembro, polo que se fixa a estructura orgánica dos departamentos da Xunta de Galicia.
Disposicións derradeiras
Primeira.-A Intervención Xeral da Comunidade Autónoma dictará as instruccións necesarias para a fiscalización dos expedientes derivados da xestión dos créditos ós que se fixo referencia.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de decembro de 1997.
José Antonio Orza Fernández
Conselleiro de Economía e Facenda
9946